नई दिल्ली: संजय लीला भंसाली की फिल्म 'पद्मावत' को रिलीज हुए 1 महीने से ज्यादा का वक्त हो चुका है. बावजूद इसके फिल्म की कमाई अब भी देश-दुनिया में जारी है. दीपिका पादुकोण, रणवीर सिंहऔर शाहिद कपूर स्टारर इस फिल्म ने एक और रिकॉर्ड अपने नाम कर लिया है. भारी विवाद के बाद बॉक्स ऑफिस पर रिलीज हुई 'पद्मावत' देश की सबसे ज्यादा कमाई करने वाली 7वीं फिल्म बन गई है. कलेक्शन के मामले में 'पद्मावत' ने आमिर खान स्टारर 'धूम 3' को भी पीछे छोड़ दिया है.